Region Syddanmark sparer op mod 60 millioner kroner årligt på ambulancedriften i forhold til tidligere, hvor Falck stod for kørslen. Udvalgsformand erkender, at selskabets monopol har været dyrt for regionen.

Annonce

Regionen står til at spare omkring 85 millioner kroner på ambulancedriften i 2018 set i forhold til udgiften i 2014, som var det sidste hele år, hvor den daværende operatør, Falck, kørte. Det viser et notat, som regionen har udarbejdet. Præhospitalsudvalget, der har det politiske ansvar for ambulancedriften, fik i denne uge forelagt budgettet for 2018 for Ambulance Syd samt det forventede forbrug for Responce. Ambulance Syd overtog i august sidste år driften i Vestjylland, Sønderjylland og Fyn fra Bios, der blev erklæret konkurs. Ifølge notatet forventes udgiften til den samlede ambulancedrift i 2018 at blive 487 millioner kroner. I 2014 var den 572 millioner. Da regionen efter et udbud offentliggjorde aftalen med Bios og Responce i 2014, var forventningen, at regionen over den ti-årige kontraktperiode ville opnå en samlet besparelse på omkring 600 millioner i forhold til den daværende aftale med Falck. Da Falck formentlig ville have sænket prisen, i tilfælde af at selskabet havde vundet udbuddet, er den reelle årlige besparelse omkring 50-60 millioner, mener formanden for regionens præhospitale udvalg, Thyge Nielsen (V).

Sagen kort Efter et udbud overtog Bios og Responce ambulancedriften i Region Syddanmark i 2014 fra Falck.Efter en yderst turbulent periode blev Bios erklæret konkurs i sommeren 2016. Ambulance Syd, som drives af regionen, står nu for ambulancedriften i tre ud af fire områder i Region Syddanmark, mens Responce står for den sidste del.

Annonce

Fortrøstningsfuld

Baseret på de realiserede tal for 2017 forventer formanden, at budgettet for 2018 holder. Det gælder også årene derefter. - Jeg er meget fortrøstningsfuld med hensyn til, at besparelserne vil fortsætte. Jeg kan ikke se, hvad der skal ændre sig. Besparelserne betyder, at vi så undgår at skulle spare på eksempelvis sygehusene. I havde en forventning om at spare omkring 60 millioner kroner i gennemsnit over ti år. Budgettet for næste år er vel bare et udtryk for, at det går som forventet? - Ja, men mange har sagt både tidligere og nu, at vi aldrig ville se disse besparelser, som der var lagt op til. Nu har vi det så sort på hvidt, at der er tale om en meget stor økonomisk gevinst for regionen. Onde tunger har også sagt, at vi ville se en ringere ambulanceservice, men vi kan se, at responstiden er den samme som tidligere eller endda bedre, og der er flere aktive timer på vejene end nogensinde. Så der er ikke skåret på kvaliteten, påpeger Thyge Nielsen.

Annonce

Noget rod